निष्कर्षतः परम्परागत गलत रूढ़ियों और सामाजिक बुराईयों को मिटाकर उनके स्थान पर स्वस्थ परम्पराओं और व्यवस्थाओं का विधान ही व्यंग्यकार का लक्ष्य होता है। किन्तु जब तक किसी व्यंग्यकार में इसके लिए अपार साहस, ईमानदारी, आत्मविश्वास और सामाजिक उŸारदायित्व के प्रति, समर्पण-भाव नहीं होगा, वह सफल व्यंग्यकार नहीं हो सकता। निराला ने सामाजिक रूढ़ियों, अन्धविश्वासों एवं विसंगतियों की सही पहचान और पकड़ भी है तथा उनसे संघर्ष कर मिटा डालने का अपार साहस भी। इसके लिए वे समाज के तथाकथित ठेकेदारों से ही संघर्ष करने का साहस नहीं रखते, बल्कि ईश्वर और देव तक को भी डाँटने-फटकारने में नहीं चूकते। निराला के व्यंग्य की महŸाा है कि व्यष्टि विशेष की ओर लक्षित व्यंग्य भी सामान्य सत्य का वाहक होकर समष्टिगत हो जाता है। इसमें सन्देह नहीं कि निराला का व्यंग्य तत्कालिक होने के बावजूद आज भी समयसिद्ध है। डाॅ. परमानन्द श्रीवास्तव ने भी लिखा है कि, ‘‘व्यंग्य-विदू्रप के उपयोग का प्रयोजन निराला के यहाँ प्रकट है। निराला को इसलिए भी श्रेय और जा सकता है कि आधुनिक हिन्दी कविता में पहली बार उन्होंने व्यंग्य और करूणा के साहचर्य का उपयोग यथार्थवादी काव्य रूप को नया संगठन देने के लिए किया।’’[21]